"Die sewende boekie in die Gedaantes en Geraamtes-reeks. Wikus en sy maats is hierdie keer op 'n graad nege-geskiedenistoer in Mpumalanga. Hulle word ingedeel in die groep wat Kaapschehoop toe gaan. Dit is 'n afgeleë plekkie wat eens op 'n tyd Duiwelskantoor geheet het. Sommer al op pad soontoe kom Wikus agter iets is nie pluis in die omgewing nie. By die ou NAZM-tonnel by Watervalboven sien hy 'n man op 'n perd wat vir hom verdag lyk en dit laat sy hare rys. Op Kaapschehoop aangekom, lyk alles aanvanklik normaal, maar dit is eers toe hulle die aand in die ou Royal Hotel gaan slaap, dat die poppe begin dans . . .
Soos met al haar vorige boeke in die reeks, skryf Louise Prinsloo weer 'n lekker spookstorie vir jong lesers, en toon sy haar besonderse vernuf in hierdie genre." - storiewerf.co.za
'"Duduzile steek haar voete in die nuwe skoene en stap oor die drumpel. Sy haal diep asem toe sy die oranje-wit-en-blou vlag in die ingangsportaal sien hang met 'n geraamde foto van FW de Klerk daarby. Sy voel die bang om haar hart vou. Nou het sy by die lêplek van die leeus aangekom ... "
"Die eerste boek in die reeks: Gedaantes & Geraamtes - lekkerlees spookavontuurverhale met dieselfde drie karakters - Wikus, Karel en Giepie. In die verhaal gaan hulle kuier op 'n Karooplaas waar Wikus, 'n "spookkenner", vreeslik nuuskierig raak oor die gerugte dat daar 'n gees ronddwaal in 'n verlate huis op 'n naburige plaas. Wikus wil die geheim van die spook oplos, maar die speurtog lei tot 'n paar onheilspellende en grillerige oomblikke ... " - kalahari.net